Hans Majestet Kongens Gardes medalje

Hans Majestet Kongens Gardes medalje, også kalt Gardemedaljen, er en norsk medalje innstiftet i 1970 til belønning av innsats for Hans Majestet Kongens Garde. Medaljen tildeles av sjefen for Hans Majestet Kongens Garde. Den er godkjent til bruk på norsk militær uniform og behandles som tilhørende «Gruppe 4: Andre norske dekorasjoner».For Forsvarets rekkefølge av 2009 se f-xtra, nr. 1, 2009, s. 15, bilag til Forsvarets Forum, nr. 11, 2009.

Utforming
Medaljen finnes i tre valører: gull (forgylt sølv), sølv og bronse.Heder og ære. Nasjonale og internasjonale dekorasjoner brukt i Norge , bilag til Forsvarets Forum, nr. 5, 2012, Oslo: Forsvarets Forum / Forsvarets Veterantjeneste, 2012, s. 72. På adversen bærer den et motiv av en gardist plassert i medaljens venstre del, med fasaden av Det kongelige slott i bakgrunnen og med en laurbærgren i forgrunnen i medaljens nedre del. Reversen har en laurbærgren nederst. Over denne er det plass til inngravering av mottagerens grad og navn, avdelingens navn og dato for tildeling.Harald Hallberg: Norske dekorasjoner. Tildelt med bånd til å bæres på uniform eller sivilt antrekk, Ålgård: Dreyer bok, 2012, s. 341–343.

Medaljen er opphengt i et hvitt bånd med en bred svart midtstripe. En spenne som smalner nederst tjener til oppheng. Båndet er videre utstyrt med en metallklemme på toppen. Denne har som motiv avdelingsmerket for Hans Majestet Kongens Garde flankert av laurbærgrener. Avdelingsmerket er i emalje. Sepnnen nederst og klemmen øverst har samme metallfarge som medaljens valør.

Båndstripen for medaljen i bronse er hvit med svart midtfelt. For medaljen i sølv påsettes båndstripen en sølvstjerne på det svarte feltet. For gullmedaljen er stjernen forgylt.

Båndstriper for Hans Majestet Kongens Gardes medalje GullSølvBronsecentercentercenter

Tildeling
Medaljen kan tildeles personer som har gjort en fortjenestefull innsats i eller for Hans Majestet Kongens Garde, eller som har utført en fremragende prestasjon.

Forslag om tildeling av medaljen kan framsettes av personell på alle nivåer, sivile såvel som militære, som tjenestegjør eller har tjenestegjort i Hans Majestet Kongens Garde. Forslag behandles av et medaljeråd som avgir innstilling til Gardesjefen, som fatter endelig beslutning om tildeling.Statutter for Hans Majestet Kongens Gardes medalje (Gardemedaljen) , webstaff.

Referanser

Kategori:Norske militære utmerkelser
Kategori:Utmerkelser etablert i 1970
Kategori:1970 i Norge
Kategori:Hans Majestet Kongens Garde